CELEX: 32012D0189
Language: bg
Date: 2012-03-26 00:00:00
Title: 2012/189/ЕС: Решение на Съвета от 26 март 2012 година за сключването на Международното споразумение за какаото от 2010 година

12.4.2012   
            
            
               BG
            
            
               Официален вестник на Европейския съюз
            
            
               L 102/1
            
         РЕШЕНИЕ НА СЪВЕТА
   от 26 март 2012 година
   за сключването на Международното споразумение за какаото от 2010 година
   (2012/189/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграфи 3 и 4 във връзка с член 218, параграф 6 от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:
   
               (1)
            
            
               На 25 юни 2010 г. Конференцията за преговори, учредена под егидата на Конференцията на ООН за търговия и развитие, одобри текста на Международното споразумение за какаото от 2010 г. („споразумението“).
            
         
               (2)
            
            
               Споразумението бе договорено, за да замени Международното споразумение за какаото от 2001 г. („споразумението от 2001 г.“), чийто срок на действие бе продължен до 30 септември 2012 г.
            
         
               (3)
            
            
               Споразумението е открито за подписване от 1 октомври 2010 г. до 30 септември 2012 г. и инструментите за ратифициране, приемане или одобрение могат да бъдат депозирани през същия период.
            
         
               (4)
            
            
               Целите на споразумението попадат в рамките на общата търговска политика.
            
         
               (5)
            
            
               Европейският съюз е страна по споразумението от 2001 г. и подписването на споразумението и депозирането на инструмента за временното му прилагане вече бяха разрешени с Решение 2011/634/ЕС на Съвета (1). Следователно в интерес на Съюза е да сключи споразумението,
            
         ПРИЕ НАСТОЯЩОТО РЕШЕНИЕ:
   Член 1
   Международното споразумение за какаото от 2010 г. („споразумението“) се одобрява от името на Европейския съюз (2).
   Член 2
   Председателят на Съвета депозира от името на Съюза актовете, предвидени в член 54 от споразумението (3).
   Член 3
   Настоящото решение влиза в сила в деня на приемането му.
   
      Съставено в Брюксел на 26 март 2012 година.
      
         
            За Съвета
         
         
            Председател
         
         N. WAMMEN
      
   
   
      (1)  ОВ L 259,4.10.2011 г., стр.7.
   
      (2)  Текстът на споразумението е публикуван заедно с решението за подписването му в ОВ L 259, 4.10.2011 г., стр. 8.
   
      (3)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.